Projekts

LATVIJAS REPUBLIKAS MINISTRU KABINET

2021. gada Noteikumi Nr.

Rīga (prot. Nr. .§)

**Grozījums Ministru kabineta 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai”**

Izdoti saskaņā ar Epidemioloģiskās drošības likuma

3. panta otro daļu, 14. panta pirmās daļas 5. punktu,

19. panta pirmo un 2.1 daļu, 19.1 pantu, 30. panta trešo daļu,

31. panta piekto daļu, 39. panta pirmo un otro daļu,

Covid-19 infekcijas izplatības pārvaldības likuma

4. panta 1., 2., 3., 4., 5., 6., 7., 8., 9., 10., 11., 12., 13.,

14., 15., 16., 17., 18. un 21. punktu, 6.1 panta otro daļu,

6.3 panta otro daļu, 6.4 panta otro daļu, 6.7 panta pirmo, otro un trešo daļu

un 10.4 panta trešo daļu un Farmācijas likuma

5. panta 3. un 12. punktu

Izdarīt Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai” (Latvijas Vēstnesis, 2020, 110B., 123A., 131A., 134B., 145A., 156A., 170A., 172A., 174A., 179A., 184A., 189A., 189B., 192A., 193A., 196A., 198A., 203A., 206A., 208A., 213A., 223A., 233A., 237A., 246. nr.; 2021, 2B., 4B., 9A., 14A., 22A., 25A., 29A., 35A., 38C., 40A., 46., 50A., 50C., 54A., 60A., 64B., 68B., 71A., 76A., 82A., 83A. nr.) šādu grozījumu un papildināt noteikumus ar 6.3.1.7. apakšpunktu šādā redakcijā:

"6.3.1.7. masu informācijas līdzekļu raidījumu vadītājus un dalībniekus, ja raidījums notiek ilgāk par 15 minūtēm un, ja tiek ievēroti šādi nosacījumi:

 6.3.1.7.1. personas, kuras piedalās raidījumā, ir vakcinētas pret Covid-19, sākot ar piecpadsmito dienu pēc pilna vakcinācijas kursa pabeigšanas ar Eiropas Zāļu aģentūras vai līdzvērtīgu regulatoru reģistrētām vai Pasaules Veselības organizācijas atzītām vakcīnām atbilstoši vakcīnas lietošanas instrukcijai vai sākot ar divdesmit otro dienu līdz deviņdesmitajai dienai pēc vakcīnas "Vaxzevria" pirmās devas saņemšanas un uzreiz pēc "Vaxzevria" otrās devas saņemšanas, vai arī var dokumentāri pierādīt Covid-19 inficēšanās epizodi, sākot ar brīdi, kad ārsts ir pārtraucis personas izolāciju, līdz simt astoņdesmitajai dienai pēc parauga ņemšanas datuma, ar kuru laboratoriski tika apstiprināta Covid-19 infekcija, nosakot SARS-CoV-2 vīrusa RNS, vai arī pēdējo 72 stundu laikā pirms raidījuma ir veikts Covid-19 tests vai SARS-CoV-2 antigēna noteikšanas tests, nosakot SARS-CoV-2 vīrusa RNS un tas ir negatīvs;

6.3.1.7.2. raidījumā piedalās ne vairāk kā 20 raidījuma dalībnieki, bet, ja var nodrošināt telpas platību 10 m2 uz cilvēku, tad var piedalīties vairāk raidījuma dalībnieku;

6.3.1.7.3. ja raidījuma laikā netiek lietoti mutes un deguna aizsegi, raidījuma laikā skatītājus titros var informēt, ka visi raidījuma dalībnieki ir veikuši Covid-19 testu un tas ir negatīvs vai ir vakcinēti pret Covid-19 vai ir bijuši inficēti ar SARS CoV-2 un vairs nerada inficēšanās risku apkārtējiem;

6.3.1.7.4. raidījuma dalībnieki pirms un pēc raidījuma lieto sejas un deguna aizsegus;

6.3.1.7.5. ja ir iespējams, starp raidījuma dalībniekiem nodrošina 2 m distanci.

Ministru prezidents A. K. Kariņš

Ministru prezidenta biedrs,

tieslietu ministrs J. Bordāns

Iesniedzējs:

Ministru prezidenta biedrs,

tieslietu ministrs J. Bordāns